31. ΝΟΜΟΘΕΤ. ΔΙΑΤΑΓΜΑ υπ' αριθ. 296 της 23/25 Σεπτ. 1969 (ΦΕΚ Α' 194) Περί κατωτάτου ορίου 24ώρου δυναμικότητος των εφεξής ιδρυομένων αρτοποιείων. Αρθρ.1.-1.Τα από της ισχύος του παρόντος ιδρυόμενα αρτοποιεία εις τας περιφερείας τέως Διοικήσεως Πρωτευούσης, συμπεριλαμβανομένων του Δήμου Αχαρνών και των Κοινοτήτων Βάρης και Δροσιάς, τέως Δήμου Θεσσαλονίκης, Δήμου Πατρέων, ως και εις πόλεις ή δήμους πληθυσμού, βάσει της τελευταίας απογραφής, άνω των 40.000 κατοίκων, δέον να είναι 24ώρου δυναμικότητος τουλάχιστον 5.000 χιλιογράμμων άρτου. 2.Κατά τα λοιπά εξακολουθούν να ισχύουν αι διατάξεις των άρθρ.6 και 7 του Α.Ν. 80/1967. Άρθρ.2.-1.Η παρακολούθησις της εφαρμογής των διατάξεων του προηγουμένου άρθρου ανατίθεται εις τα Υπουργεία Εμπορίου, Βιομηχανίας και Δημοσίας Τάξεως. 2.Η παρακολούθησις της εφαρμογής των διατάξεων του άρθρ.7 του Α.Ν. 80/1967 ανατίθεται και εις το Υπουργείον Εμπορίου. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 5.Γ.α.31 Αρτοποιεία 